Source: http://www.tooelu.ee/et/uudised&nID=888
Timestamp: 2018-08-20 02:54:54+00:00

Document:
Nädala küsimus: millal on õigustatud tööandja poolne kohene töösuhte ülesütlemine? - Tööelu.ee
Nädala küsimus: millal on õigustatud tööandja poolne kohene töösuhte ülesütlemine?
Vastab Tööinspektsiooni töösuhete nõustamistalituse juhataja Anni Raigna: TLS § 88 lg 1 alusel on tööandjal õigus tööleping üles öelda TLS § 97 lg 2 sätestatud etteteatamistähtaegu järgides. Etteteatamistähtaja võib erandlikel juhtudel jätta järgimata, kui tööandjalt ei saa mõistlikult nõuda lepingu jätkamist etteteatamistähtaja lõppemiseni või kokkulepitud tähtaja saabumiseni (TLS § 97 lg 3). Tööandjal tuleb kõiki asjaolusid ja mõlemapoolset huvi arvestades kaaluda, kas töösuhte erakorraline ülesütlemine kohese lõppemisega on õigustatud või olukorda hinnates oleks mõistlik järgida mõnepäevast või –nädalast etteteatamisaega.
Kui üldreeglina on tööandjal kohustus etteteatamistähtaega järgida ja maksta selle mittejärgimisel töötajale hüvitist (TLS § 100 lg 5), siis antud näite puhul see ei kohaldu. Seda sellepärast, et kui seadus lubab tööandjal etteteatamistähtaja järgimata jätta, ei ole tegemist vähem etteteatatud ajaga, mille eest peaks töötajale hüvitist maksma.
TLS § 100 lg 5 alusel tuleb hüvitist maksta vaid nendel juhtudel, kui etteteatamistähtaja järgimine oli seadusest tulenevalt nõutud, nt koondamine (TLS § 89), lepingu korraline ülesütlemine töötaja poolt (TLS § 85 lg 1), lepingu ülesütlemine katseajal (TLS § 86 lg 1).
Vaata lisaks lugeja küsimusega seonduvaid Tööelu portaali teemalehti:
nõuete sissenõutavus tööleüingu lõppemisel

References: § 88
 § 97
 § 97
 § 100
 § 100
 § 89
 § 85
 § 86